Rehat dalam damai

Frasa bahasa Latin  (Inggeris: rest in peace; RIP; "bersemadilah aman"), ialah suatu frasa yang digunakan dalam ibadat dan doa Kristian tradisional, seperti dalam aliran Katolik, Lutheran, Anglikan dan Metodist, sebagai doa agar roh mendapat rehat dan kedamaian kekal yang baik. Ia mula menjadi kelaziman pada tulisan batu nisan sejak abad ke-18, dan digunakan secara meluas kini ketika mendengar khabar kematian seseorang.

Keterangan 
Frasa dormit in pace ("[dia] berehat dalam damai") ditemui dalam katakombe orang Kristian awal dan menunjukkan bahawa "mereka mati dalam kedamaian Gereja, iaitu, bersatu dalam Kristus." Singkatan RIP, requiescat in pace, "bersemadilah dengan aman", terus terukir pada batu nisan orang Kristian, terutamanya dalam mazhab Katolik, Lutheran, dan Anglikan.

Sejarah 

Ungkapan ini pertama kali ditemui pada batu nisan sebelum abad kelima. Ia menjadi frasa lazim di kubur-kubur Kristian pada abad ke-18, dan bagi Anglikan High Church, Metodis, serta Katolik khususnya, ia adalah suatu doa agar jiwa mereka mendapat ketenangan di alam kelak. Apabila frasa itu menjadi konvensional, ketiadaan rujukan kepada roh menyebabkan orang menganggap bahawa tubuh fizikal yang didoakan agar berbaring dengan aman di dalam kubur. Ini dikaitkan dengan doktrin Kristian tentang penghakiman tertentu; iaitu roh berpisah daripada jasad selepas kematian, tetapi jiwa dan jasad akan disatukan semula pada Hari Kebangkitan.

Gunakan dalam pelbagai agama

Protestan Ireland 
Pada 2017, ahli Ordo Jingga di Ireland Utara menyeru warga Protestan agar berhenti menggunakan frasa "RIP" atau "Rest in Peace". Wallace Thompson, setiausaha Persatuan Protestan Evangelikal, berkata dalam program BBC Radio Ulster bahawa beliau menggalakkan Protestan agar mengelak daripada menggunakan istilah "RIP", dengan hujah bawaha RIP ialah doa untuk orang mati, dan dianggapnya bercanggah dengan doktrin Protestan. Dalam program radio yang sama, ahli Presbyterian Ken Newell pula tidak bersetuju bahawa orang ramai berdoa untuk orang mati apabila mereka menggunakan frasa itu.

Yahudi 
Ungkapan ini adalah "tidak lazim digunakan dalam konteks Yahudi", walaupun sesetengah pengulas mengatakan bahawa ia "selaras dengan amalan Yahudi". Ungkapan Ibrani tradisional , secara harafiah "semoga damai sejahtera ke atasnya," kadangkala diterjemahkan sebagai "semoga dia berehat dengan aman." Sebaliknya, sesetengah orang Yahudi membantah menggunakan frasa RIP bagi orang Yahudi kerana menganggapnya mencerminkan perspektif Kristian.

Galeri

Lihat juga 

 Inna lillahi wa inna ilaihi raji'un

Rujukan 

Istilah Kristian
Budaya kematian